
	COMISIA JURIDICĂ,

          DE DISCIPLINĂ ŞI IMUNITĂŢI

A V I Z

asupra proiectului  de Lege pentru modificarea Legii nr.482/2006 
privind  acordarea de trusouri pentru nou-născuţi


În conformitate cu prevederile art.95 din Regulamentul Camerei Deputaţilor, republicat, cu  modificările  ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru modificarea Legii nr.482/2006 privind  acordarea de trusouri pentru nou-născuţi, transmis cu adresa nr. PL-x 131 din 7 aprilie 2010, înregistrat sub nr.31/255 din     8 aprilie 2010. 
Conform dispoziţiilor art.75 alin.(1) din Constituţia României, republicată şi ale art. art.92 alin. (9) pct.1 din Regulamentul Camerei Deputaţilor, republicat, Camera Deputaţilor este  Cameră  decizională. 

Senatul, în calitate de primă Cameră sesizată, a adoptat acest  proiect  de  lege în şedinţa din 29 martie 2010.

             
În temeiul prevederilor art. 61 din Regulamentul Camerei Deputaţilor, republicat, cu modificările ulterioare, Comisia a dezbătut propunerea legislativă susmenţionată, în şedinţa din 20 aprilie 2010.



Propunerea legislativă are  ca obiect  de reglementare modificarea Legii nr.482/2006 privind acordarea de trusouri pentru nou-născuţi, cu  modificările ulterioare, în sensul acordării unui sprijin financiar în cuantum de 150 de lei,  pentru achiziţionarea de produse necesare nou-născutului.



Membrii Comisiei au examinat proiectul de lege supus  avizării, expunerea de motive, avizul favorabil al Consiliului Legislativ nr.1191 din          14 octombrie 2009, precum şi  punctul de vedere al Guvernul  transmis  cu  adresa nr.425 din 19 ianuarie 2010, prin care nu  susţine  adoptarea  acestei  iniţiative legislative. 

În urma dezbaterilor Comisia juridică, de disciplină şi imunităţi au  hotărât cu unanimitate de  voturi,  avizarea favorabilă  a proiectului de lege. 


În raport  de obiectul şi conţinutul  reglementării, proiectul de lege  face parte din categoria legilor ordinare.

